# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 21/2014

# zo zasadnutia Kolégia rektora STU zo dňa 05. 11. 2014

**PRÍTOMNÍ: podľa prezenčnej listiny**

**PROGRAM:**

1. DrSc. – súčasný stav a návrh opatrení na zvýšenie záujmu o získavanie titulu DrSc.

(S. Biskupič)

1. Informácia priebehu akreditácie – ústna informácia (S. Biskupič)
2. Informácia o metóde obstarávania prostredníctvom elektronického trhoviska (D. Faktor)
3. Rôzne

**PREDLOŽENÉ MATERIÁLY:**

1. DrSc. – súčasný stav a návrh opatrení na zvýšenie záujmu o získavanie titulu DrSc.
2. Informácia priebehu akreditácie – ústna informácia
3. Informácia o metóde obstarávania prostredníctvom elektronického trhoviska
4. Rôzne/Motivačné štipendiá odborové – ústna informácia

**K BODU1: DrSc. – súčasný stav a návrh opatrení na zvýšenie záujmu o získavanie titulu DrSc.**

Materiál uviedol prorektor Biskupič.

Dokument bol predložený v súlade s plnením hlavných úloh.

Z diskusie:

Diskusia sa viedla na tému, či je potrebné podporovať zvýšenie záujmu o túto

vedeckú kvalifikáciu. Dekan Kopáčik prezentoval názor, že si titul DrSc. v zahraničí veľmi

nevážia. Naopak predseda AS a dekan Šajbidor túto aktivitu podporili a prihovárajú sa aj

za finančné stimuly. Dekan Peterka upozornil na disproporciu v počte udeľovania titulov

medzi jednotlivými fakultami (napr. SjF a FCHPT STU).

Rektor v závere skonštatoval, že podľa jeho názoru tí, ktorí na to majú, by sa mali o kvalifikáciu uchádzať, ale zároveň upozornil, že je potrebné naformulovať jasné a zrozumiteľné kritériá.

**UZNESENIE: 22.1/2014-KR**

Kolégium rektora STU berie na vedomie materiál DrSc. – súčasný stav a návrh opatrení na

zvýšenie záujmu o získavanie titulu DrSc.

**K BODU 2: Informácia priebehu akreditácie – ústna informácia**

Prorektor Biskupič stručne informoval o priebehu akreditácie na STU. Podľa jeho

vyjadrenia nenastali počas procesu žiadne konfliktné situácie a členovia AK vyslovili

všeobecnú spokojnosť s prípravou materiálov na fakultách. Pracovné skupiny AK začnú

v najbližších dňoch posudzovať študijné programy. V jari 2015 by mala celý proces AK

uzavrieť a následne vyhlásiť výsledky. Rektor všetkým poďakoval za organizáciu návštev

a dôslednú prípravu podkladov. Zároveň požiadal dekanov o zaslanie pripomienok, ktoré

vznikli počas návštevy pracovných skupín na fakultách. Tieto sa centrálne zosumarizujú

a zašlú na AK.

**UZNESENIE: 22.2/2014-KR**

Kolégium rektora STU berie na vedomie ústnu informáciu o priebehu akreditácie.

**K BODU 3: Informácia o metóde obstarávania prostredníctvom elektronického trhoviska**

Materiál uviedol kvestor. K bodu bol prizvaný Ing. Kolenička- vedúci útvaru VO.

Informácia sa dotýkala povinnosti STU ako verejného obstarávateľa od 1.1.2015 realizovať

zákazky cez elektronické trhovisko.

**UZNESENIE: 22.3/2014-KR**

Kolégium rektora STU berie na vedomie informáciu o metóde obstarávania prostredníctvom elektronického trhoviska.

**K BODU 4: Rôzne/Motivačné štipendiá odborové – ústna informácia**

Rektor informoval o komplikovanej situácii, ktorá sa vyskytla pri priznávaní motivačných

odborových štipendií v prípade troch fakúlt (MTF, FIIT a FEI STU). Keďže tento rok

výrazne meškala dotácia, vznikol problém vyplatiť tieto finančné prostriedky načas a

v plnej výške tak, ako bolo dohodnuté na porade prorektora a prodekanov v septembri.

Rektor v tejto súvislosti nesúhlasil s možnosťou doteraz zasielané vyrozumenia o výške

štipendia študentom meniť (znižovať sumu), resp. vydané rozhodnutia študentom

odobrať.

Prítomní dospeli k názoru, že je potrebné na fakultách preveriť všetky zoznamy študentov,

ktorým má byť udelené predmetné štipendium a zladiť ich. Následne budú zvážené ďalšie

možnosti riešenia danej situácie.

Rektor zároveň odporučil zjednodušiť pravidlá prideľovania týchto štipendií.

**UZNESENIE: 22.4 /2014-KR**

Kolégium rektora STU berie na vedomie informáciu o stave motivačných štipendií odborových. Členovia kolégia rektora dospeli k dohode, že nevyplatené odborové štipendiá budú vyplatené ako mimoriadne štipendiá za študijné výsledky.

**INFORMÁCIE A OZNAMY:**

Rektor

* predstavil a privítal na zasadnutí nového zástupcu študentov, Ing. Petra Beňa, ktorý nahradil Ing. Petra Pišteka
* v súvislosti s motivačnými odborovými štipendiami uviedol, že apeloval na MŠ, aby riešili metodiku rozpisu dotácie načas

Prorektor Peciar

* informoval o stave hodnotenia návrhov projektov aplikovaného výskumu pracovísk STU pre Volkswagen Slovakia, po podpise zoznamu vybraných projektov vedením spoločnosti zašle riešiteľom a dekanom oznámenie o ďalšom postupe

Prorektor Biskupič

* informoval o výzve predsedu Úradu pre normalizáciu, metrológiu a skúšobníctvo SR nominovať zástupcu STU do Rady pre technickú normalizáciu a požiadal dekanov o zaslanie návrhov

doc. Ujhelyiová

* informovala, že UOO
  + podporuje zvýšenie financií na vedu a výskum,
  + podporuje zvýšenie tabuľkových platov zamestnancov,
  + poslalo požiadavku na navýšenie 3% z tarifných platov do dotačnej zmluvy
* oboznámila členov kolégia rektora, že Kolektívna zmluva na rok 2015 bude rovnaká ako za rok 2014
* pripomenula podpísanie dodatku ku kolektívnej zmluve, v ktorom UOO STU žiada doplniť bod týkajúci sa príspevku na jedlo zo Sociálneho fondu a odstránenie nekorektne poskytovaných príspevkov na jedlo

Dekanka Vitková

* informovala o zmene návštevných hodín na internátoch, čo sa zdá byť problémové
* informovala o úspechu ich študentky, ktorej diplomový projekt sa umiestnil medzi šiestimi vybranými prácami v rámci 1. kola súťaže Students week

Dekan Šooš

* informoval, že Slovnaft znova oceňoval najlepšie diplomové práce v súťaži Najdiplomovka 2014 a takisto najúspešnejších mladých chemikov spomedzi stredoškolákov, najlepšie diplomové práce napísali dvaja absolventi FCHPT STU, t**retie ocenenie získala SjF STU**
* **pýtal sa na podmienky plnenia dotačnej zmluvy ohľadom navýšenia miezd o 3% a 16 EUR, ktoré fakulty nie sú schopné zabezpečiť,** 
  + **rektor ubezpečil všetkých dekanov, že podmienky v rámci STU spĺňame, detailne boli o tom informovaní aj tajomníci fakúlt**

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **November** | 10.11.2014 | PAS STU | 14:00 |  |
|  | 24.11.2014 | AS STU | 13:00 | Predstavovanie kandidátov na rektora, Aula Mýtna |
| **December** | 01.12.2014 | AS STU | 14:00 | Voľby kandidáta na rektora |
|  | 03.12.2014 | KR STU | 09:00 | 12:00 obed pre členov AS STU |
|  | 05.12.2014 |  |  | 19:00 Vianočný koncert VUS Technik |
|  | 10.12.2014 | VR STU | 09:00 | 14:00 Menovanie docentov  15:00 Vianočná čaša vína |

Zapísala: Zápisnicu overil:

Erika Jevčáková prof. Ing. Marián Peciar, PhD.

10.11.2014 10.11.2014